Julius Kuperjanovi mälestussammas

Julius Kuperjanovi Vabadussõja mälestussammas on mälestusmärk Vabadussõjas langenud Eesti väejuhi Julius Kuperjanovi haual. See asub Tartu linnas Tartu Maarja kalmistul.Ain Krillo, Jaak Pihlak, Mati Strauss ja René Viljat. Vabadussõja mälestusmärgid. 1. kd. Keila, 2002. Lk 77–78

Saaremaa dolomiidist mälestussammas avati 11. oktoobril 1925. Selle aluseks oli skulptor Jaan Koorti kavand.Ülo Russak, "Miks punavõim ei hävitanud Kuperjanovi ausammast?", Maaleht/Harju Elu, 14.05.2016 (vaadatud 02.08.2024)

Nõukogude ajal eemaldati Kuperjanovi pronksbareljeef ja raiuti välja tekst, kuid monument ise jäi alles ning pärast Eesti taasiseseisvumist taastati ka selle algkuju."Leitnant Julius Kuperjanovi haud", Militaarajaloo pärandturism (vaadatud 02.08.2024) Ajaloolase Hillar Palametsa hinnangul on jäänud selgusetuks, miks Nõukogude võim Kuperjanovi mälestussammast ei hävitanud, kui Tartust kaotati peaaegu kõik samalaadsed tähised Eesti iseseisvusvõitlusest. Üheks võimaluseks pidas Palamets, et sammas jäeti omamoodi lõksuks, mille juures tabada protestimeelseid, kes käisid sinna tähtpäevade puhul lilli viimas. 1970.–1980. aastatel kujunes selline meelsusenäitamine Tartu üliõpilaste seas populaarseks.Marvin Laidna, "Kuidas sündis traditsioon jõuluõhtul Julius Kuperjanovi hauda külastada?", ERR, 24.12.2018 (vaadatud 02.08.2024)

Viited

Välislingid
 Ülo Russak, "Miks punavõim ei hävitanud Kuperjanovi ausammast?", Maaleht, 14. mai 2016

Kategooria:Eesti Vabadussõja mälestusmärgid
Kategooria:Eesti hauamonumendid
Kategooria:Tartu mälestusmärgid‎